Saudi-Arabia

Saudi-Arabia on kuningaskunta Lähi-idässä.

Alueet
Saudi-Arabia on virallisesti jaettu 13 provinssiin (mintaqah), mutta perinteinen jako kuvastaa paremmin kulttuurin eroja.

covering the Gulf coast, the center of Saudi oil production
 * Asir &mdash; ylänkö maan lounaisosassa, mieto ilmasto ja vahvoja jemeniläisvaikutteita
 * Itäinen Provinssi &mdash; Persianlahden rannalla, öljytuotannon keskus
 * Hijaz (Hejaz) &mdash; Mekka, Medina ja Jedda Punaisenmeren rannalla, kaupan perinteinen keskus
 * Nejd &mdash; ylänkö maan keskiosassa Riadin ympärillä, Saudin perheen koti ja maan konservatiivisin osa
 * Pohjoinen &mdash; harvaan asuttu, joitain historiallisia kohteita kuten Madain Saleh

Kaupungit

 * Buraydah
 * Jedda
 * Riad (Riyadh) - pääkaupunki
 * Medina
 * Mekka - Islamin pyhin kaupunki
 * Tabuk

Ilmasto
Saudi-Arabia on suurimmaksi osaksi autiomaata. Ylängöillä (mm. Riyadh) kesällä päivälämpötilat varjossa voivat olla 50-60 °C auringon paistaessa suoraan pään päältä. Rannikolla (mm. Jeddah, Dammam) elohopealukemat ovat kohtuullisempia, mutta kostean meri-ilman ansiosta olo voi olla vielä tukalampi.

Talvella on viileämpää, ylängöillä suorastaan kylmää: Riyadhissa lämpötilä voi hipoa nollaa ja vuoristossa sataa joskus (harvoin) jopa lunta. Rannikoilla on lämpimämpää, päivälämpötilat ovat noin 20 asteen tietämissä. Vettä sataa lähinnä talvisin, usein rankkoina mutta lyhyinä kuurosateina ja myrskyinä.

Tule

 * Kuningaskuntani säilyy vain niin kauan kuin sinne on vaikea päästä ja kun tehtävänsä suoritettuaan ulkomaalaisen ainoa tavoite on lähteä pois. --Kuningas Abdul Aziz bin Saud

Saudi Arabiaan on legendaarisen vaikeata päästä, ja vaikka ovea onkin hieman raotettu viime vuosina, varsinainen turismi on edelleen rajoitettua pieniin, kalliisiin ja tarkasti ohjattuihin ryhmiin. Useimmat vieraat ovat Saudeissa työn puolesta, mutta liikemiehenkin viisumi vaatii kauppakamarin hyväksymän virallisen kutsun saudiyritykseltä ynnä muita papereita. Naisilla ei yleensä ole maahan asiaa elleivät he matkusta lähisukulaisen (aviomies, isä, veli) seurassa, mutta tästä voidaan joustaa jos sponsorilla on riittävän hyvä syy. Israeliin viittaava leima passissa tai juutalaisuuteen viittava nimi hakemuksessa on myös syy hylätä hakemus. Koko ruljanssiin menee helposti kuukausi ja prosessin hinta voi nousta yli 500 euron. Lähin suurlähetystö on Tukholmassa ja viisumin haku kannattaa suosiolla jättää matkatoimiston tai vaikkapa suomeksi palvelevan ruotsalaisfirman ScanGuiden hoidettavaksi.

Viisumin saamisen jälkeen loppu onkin suhteellisen helppoa. Tullitarkastuksetkaan eivät ole aivan yhtä nuivia kuin ennen, mutta kapsakit läpivalaistaan silti, sillä alkoholi, pornografia, sianliha, ja uskonnolliset esineet (esim. Raamattu tai ristinmerkit) ovat kiellettyjä. Pornoksi lasketaan mm. naistenlehdet ja mikä tahansa muu kirjallisuus, jossa on kuvia naisista säädyttömässä (eli länsimaisessa) vaatetuksessa.

Lentokoneella
Saudi Arabian merkittävimmät lentokentät ovat Jedda, erityisesti pyhiinvaeltajien suosiossa, ja maan keskellä sijaitseva liike-elämän keskus Riad. Kansallinen lentoyhtiö Saudi Arabian Airlines, arabiaksi Saudia, antaa esimakua siitä tuleman pitää, sillä viinaa ei tarjoilla ja lento alkaa rukouksella. Koneiden laatu vaihtelee: uudemmat koneet ovat varsin laadukkaita, vanhemmat taas melko rupisia, mutta huolto on kohtuullista ja turvallisuus ei siis ole ongelma.

Reitit Euroopasta Saudi-Arabiaan muilla yhtiöillä ovat yllättävänkin rajoitetut ja moni matkustaja joutuu kiertämään Dubain kautta. Esimerkiksi bmi kuitenkin lentää Lontoosta suoraan Riadiin, Jeddaan ja Dhahraniin. Zürichistä myös Swiss lentää Jeddan kautta Riadiin lähes päivittäin. Lisäksi Euroopasta Riadiin lentävät mm British Airways, Lufthansa ja Turkish Airlines.

Lentokoneella
Saudi-Arabia on iso maa ja ellei yli kymmenen tunnin bussimatka nappaa, niin lentäminen on järkevä vaihtoehto. Suosituin reitti on Riyadhin ja Jeddan välillä (1:30, täysihintainen lippu n. SR250) ja merkittävimmät lentoyhtiöt ovat Saudia, Nas ja Sama.

Autolla
Saudi-Arabian tiet ovat laadukkaita, mutta liikenne on lievästi sanottuna hirveää. Yleinen stuntti (monien muiden ohella) on kääntyä risteyksessä oikeanpuolimmaiselta kaistalta vasemmalle. Kaistoja ja ryhmittymismerkkejä pidetään lähinnä ohjeellisina, samoin nopeusrajoituksia, vilkun käytöstä nyt puhumattakaan.

Naiset eivät saa ajaa autoa.

Vierailijat saavat ajaa oman maansa ajokortilla, mutta työläisillä pitää olla paikallinen ajokortti.

Puhu
Saudi-Arabiassa puhutaan arabiaa, mutta englantia ymmärretään jonkin verran. Tiekyltit ovat yleensä arabian lisäksi myös englanniksi.

Osta
Saudi Arabian rahayksikkö on rial (SAR, SR, ر.س ), joka on sidottu Yhdysvaltain dollariin kurssilla US$1=3,75 SR. Yksi rial on teoriassa jaettu sataan halalaan, tosin käytännössä halalan kolikoita ei näe juuri koskaan ja hinnat pyöristetään lähimpään rialiin.

Hintataso
Hintataso Saudeissa vaihtelee aika lailla. Esim. hotellit ovat melkoisen kalliita, mutta ruoka on Suomeen verrattuna halpaa (limutölkki 1 rial, ateria 10-20 rial) ja bensa on naurettavan halpaa (n. &euro;0,10/L)

Juo
Vesijohtovesi on juotavaa muttei kovin hyvää. Juo reilusti vettä.

Alkoholi on lailla kielletty, eikä maasta löydy baareja tai yökerhoja, mutta erityisesti länsimaisten aidatuilla asuinalueilla viinaksiin törmää säännöllisesti.

Pysy turvassa
Muistathan että Saudi-Arabiaan ei saa tuoda Raamattua tai muuta kristillistä aineistoa. Lisäksi julkisesti ei saa harjoittaa muuta uskontoa kun islamia. Länsimaalaisten kannattaa olla valppaina koko maassa, koska länsimaalaisiin suunnattuja terrori-iskuja on ilmennyt vuonna 2003 ja 2004, erityisesti Riadissa. Terrorismi on kuitenkin vähentynyt, mutta vielä 2007 neljä ranskalaista ammuttiin Madain Salehssa.

Kunnioita
thumb|Kyltti, joka kieltää naisten pääsyn

Naiset eivät saa ajaa autoa eivätkä he saa liikkua kuin lähisuvun miesten seurassa. Huomaa, että tämä pätee myös ulkomaalaisiin naisiin!

Naisten täytyy käyttää abayaa julkisilla paikoilla. Homoseksuaalisuus on rikos ja siitä langetetaan kuolemantuomio. Ei-muslimeilta on pääsy kielletty Mekkaan.

Kaikki asiat pitää täällä muistaa ajoittaa sillä lailla, että muslimien rukoukset otetaan huomioon. Rukousten (Salah) ajaksi koko maa menee kiinni (n. 1/2 tuntia kerrallaan). Rukousajat riippuvat auringon noususta ja laskusta, joten ne vaihtelevat pari minuuttia päivittäin. Rukoukset huomaa kyllä ollessaan asutulla alueella. Joka korttelissa (ja isommilla työpaikoilla) on moskeija jonka minareetista kaikuu rukouskutsu. Työpaikoilla asia hoidetaan näppärästi PA-systeemin kautta. Muslimeilla on viisi rukousta päivässä (aamun koittaessa, keskipäivällä, iltapäivällä, auringon laskiessa ja illalla).

On myös syytä huomioida, että on tiettyjä paikkoja, joihin naisilla ei ole lupaa mennä. On myös paikkoja, joihin puolestaan miehet eivät saa mennä. Esimerkiksi:

Ota yhteyttä


Saudi-Arabien Saudi Arabia Saŭda Arabio Arabia Saudí Arabie Saoudite सऊदी अरब Szaúd-Arábia Arabia Saudita サウジアラビア Saoedi-Arabië Arabia Saudyjska Arábia Saudita Саудовская Аравия Saudiarabien 沙特阿拉伯 wts:Category:Saudi Arabia